
27 Σεπτεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3369 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός εργασίας πέραν της υποχρεωτικής 
του προσωπικού της Υπηρεσίας Ασύλου για το β' 
εξάμηνο του έτους 2017. 

2 

Επιβολή πολλαπλού τέλους εις βάρος του Τι^εζ 
Μίτο5ΐ3νν του ΗθπιίΚ για τελωνειακή παράβαση. 

3 

Αύξηση ωραρίου υπαλλήλου του Δήμου Πάργας. 

4 

Τροποποίηση του Οργανισμού Εσωτερικής Υπη¬ 
ρεσίας (Ο.Ε.Υ.) του Δήμου Κεντρικών Τζουμέρκων 
Νομού Άρτας. 

5 

Καθορισμός ανωτάτου ορίου επιτρεπόμενων 
ημερών κίνησης εκτός έδρας αιρετών του Δήμου 
Ιθάκης για το έτος 2017. 

6 

Τροποποίηση απόφασης απαγόρευσης κυνηγίου 
στη θέση Μεγαλοβούνι Διδύμων. 

7 

Τροποποίηση της συστατικής πράξης του Νο¬ 
μικού Προσώπου Δημοσίου Δικαίου του Δήμου 
Κορινθίων με την επωνυμία: «Κέντρο Κοινωνικής 
Πολιτικής Δήμου Κορινθίων». 

8 

Κατάργηση του Νομικού Προσώπου Δημοσίου 
Δικαίου του Δήμου Δυτικής Μάνης με την επωνυ¬ 
μία: «Δημοτικός Παιδικός Σταθμός Τοπικής Κοινό¬ 
τητας Κάμπου Δήμου Δυτικής Μάνης». 

9 

Ανάκληση απόφασης περί διενέργειας εκουσίου 
αναδασμού αγρ/τος ΦΙΛΩΤΑ. 


ΑΠΟΦΑΣΕΙΣ 

Αριθμ. 15238 _ (1) 

Καθορισμός εργασίας πέραν της υποχρεωτικής 
του προσωπικού της Υπηρεσίας Ασύλου για το 
β' εξάμηνο του έτους 2017. 

Ο ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. Της παρ. 5 του άρθρου 2 του ν. 4375/2016 (Α' 51) 
«Οργάνωση και λειτουργία Υπηρεσίας Ασύλου, Αρχής 


Προσφυγών, Υπηρεσίας Υποδοχής και Ταυτοποίησης 
σύσταση Γενικής Γραμματείας Υποδοχής, προσαρμογή 
της Ελληνικής Νομοθεσίας προς τις διατάξεις της Οδη¬ 
γίας 2013/32/ΕΕ του Ευρωπαϊκού Κοινοβουλίου και του 
Συμβουλίου «σχετικά με τις κοινές διαδικασίες για τη 
χορήγηση και ανάκληση του καθεστώτος διεθνούς προ¬ 
στασίας (αναδιατύπωση)» (1180/29.6.2013), διατάξεις για 
την εργασία δικαιούχων διεθνούς προστασίας και άλλες 
διατάξεις», όπως τροποποιήθηκε και ισχύει. 

β. Του άρθρου 20 του ν. 4354/2015 (Α' 176) «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

γ.Της παρ. 3 του άρθρου 108 του ν. 4270/2014 «Αρχές 
δημοσιονομικής διαχείρισης και εποπτείας (ενσωμάτω¬ 
ση της Οδηγίας 2011/85/ΕΕ) - Δημόσιο Λογιστικό και 
άλλες διατάξεις» (Α' 143). 

δ. Των άρθρων 4 και 20 του ν. 4024/2011 «Συνταξι- 
οδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚΑ' 226), όπωςτροποποιήθηκε 
με το ν. 4071/2012 (άρθρο 45 παρ. 1) και το άρθρο 20 
του ν. 4354/2016 (ΦΕΚ176/Α') «Μισθολογικές ρυθμίσεις 
των υπαλλήλων του Δημοσίου, των ΟργανισμώνΤοπικής 
Αυτοδιοίκησης (ΟΤΑ) πρώτου και δευτέρου βαθμού, των 
Νομικών Προσώπων Δημοσίου (ΝΠΔΔ) και Ιδιωτικού 
Δικαίου (ΝΠΙΔ) καθώς και των ΔΕΚΟ του κεφ. Α' του 
ν. 3429/2005 (Α' 314) και άλλες μισθολογικές διατάξεις». 

ε.Του άρθρου 38 παρ. 1 του ν. 3986/2011 «Επείγοντα 
μέτρα Εφαρμογής Μεσοπρόθεσμου Πλαισίου Δημοσιο¬ 
νομικής Στρατηγικής 2012-2015» ( ΦΕΚ Α' 152). 

στ. Του άρθρου 1 παρ. 2α του ν. 2469/1997 «Περιορι¬ 
σμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (ΦΕΚ Α' 38). 

ζ. Του π.δ. 123/2016 (ΦΕΚ Α' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3369/27.09.2017 


η. Του π.δ. 124/2016 (ΦΕΚ Α' 20) «Ίδρυση και μετο- 
νομασία Υπουργείων, μεταφορά και μετονομασία της 
Γενικής Γραμματείας Κοινωνικών Ασφαλίσεων». 

θ. Του π.δ. 125/2016 (ΦΕΚ Α' 210) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών, με το οποίο διορίστηκε ο 
Ιωάννης Μουζάλας του Ευστρατίου στη θέση του Υπουρ¬ 
γού Μεταναστευτικής Πολιτικής. 

ι.Των άρθρων41 και 90 του «Κώδικα Νομοθεσίας για 
την Κυβέρνηση και τα Νομοθετικά Όργανα», που κωδι- 
κοποιήθηκε με το άρθρο 1 του π.δ. 63/2005 (ΦΕΚ Α' 98). 

2. Το γεγονός ότι προκειμένου να αντιμετωπιστούν οι 
έκτακτες και επείγουσες ανάγκες λόγω των ιδιαίτερα αυ¬ 
ξημένων μεταναστευτικών ροών και τα αυξημένα αιτή¬ 
ματα διεθνούς προστασίας καθώς και για την υλοποίηση 
της από 18/03/2016 συμφωνίας μεταξύ Ε.Ε. καιΤουρκίας 
και των υπ'αριθμ. 2015/1523 της 14ης Σεπτεμβρίου 2015 
αποφάσεων του Συμβουλίου της Ευρώπης απαιτείται κα¬ 
θορισμός ωραρίου εργασίας με το σύστημα εναλλαγής 
βαρδιών και υπερωριακής εργασίας για το τακτικό ή με 
σχέση εργασίας ιδιωτικού δικαίου ορισμένου χρόνου 
προσωπικό της Υπηρεσίας Ασύλου για το δεύτερο εξά¬ 
μηνο του έτους 2017. 

3. Το γεγονός ότι τα ανωτέρω αναγραφόμενα απαιτούν 
από το προσωπικό της Υπηρεσίας Ασύλου να εργάζεται 
υπό έκτακτες συνθήκες πέραν του ωραρίου της ημερήσι¬ 
ας απασχόλησης ώστε να ανταποκρίνεται αποτελεσμα¬ 
τικά στο συνολικό έργο της Υπηρεσίας Ασύλου. 

4. Το γεγονός ότι από την παρούσα απόφαση θα προ- 
κληθεί δαπάνη ύψους έως και εκατόν τριάντα τεσσάρων 
χιλιάδων τετρακοσίων ευρώ (134.400 €), η οποία θα κα¬ 
λυφθεί από τις πιστώσεις του προϋπολογισμού 2017 . 
Συγκεκριμένα ποσού 67.200,00€ που θα καλυφθεί από 
την πίστωση του ΚΑΕ 0511 «Αποζημίωση για Υπερωρι- 
ακή Εργασία» (ΑΔΑ: ΩΑΝ9465ΧΘΕ-ΜΤ2 σε συνδυασμό 
με ΑΔΑ 60ΓΨ465ΧΘΕ-ΗΒΔ) και ποσού 67.200,00 € που 
θα καλυφθεί από την πίστωση του ΚΑΕ 0512 «Αμοιβή 
για εργασία κατά τις εξαιρέσιμες ημέρες και νυχτερινές 
ώρες» (ΑΔΑ: 7ΑΘΕ465ΧΘΕ-ΘΕ8 σε συνδυασμό με ΑΔΑ: 
7Γ3Ι465ΧΘΕ-ΗΚΝ) του προϋπολογισμού της Υπηρεσίας 
Ασύλου Ε.Φ. 49-130 οικονομικού έτους 2017, αποφασίζει: 

Ι.Την έγκριση και καθιέρωση υπερωριακής εργασίας 
πέραν της εβδομαδιαίας υποχρεωτικής, καθώς και εργα¬ 
σίας κατά τις Κυριακές και εξαιρέσιμες ημέρες για τους 
υπαλλήλους της Υπηρεσίας Ασύλου για την αντιμετώπι¬ 
ση εκτάκτων και επειγουσών υπηρεσιακών αναγκών για 
το δεύτερο (β') εξάμηνο του έτους 2017. Η απασχόληση 
των υπαλλήλων κρίνεται αναγκαία προκειμένου να δια¬ 
σφαλιστεί η εύρυθμη λειτουργία της Υπηρεσίας Ασύλου 
λόγω των αυξημένων μεταναστευτικών ροών. 

α. Τον καθορισμό του αριθμού των μονίμων και με 
σχέση εργασίας ιδιωτικού δικαίου αορίστου χρόνου 
υπαλλήλων στους διακόσιους πενήντα (250) κατ' ανώ¬ 
τατο όριο, οι οποίοι θα απασχοληθούν σε υπερωριακή 
απογευματινή εργασία (από 6η πρωινή μέχρι 22η ώρα) 
για το χρονικό διάστημα από τη δημοσίευση της παρού¬ 
σας μέχρι την 31/12/2017 και δεν δύναται να υπερβαί¬ 
νει τις 120 ώρες συνολικά το εξάμηνο ανά υπάλληλο. Οι 
ώρες απασχόλησης του κάθε υπαλλήλου θα ορίζονται 


ανάλογα με τις ανάγκες που θα παρουσιαστούν κατά τη 
διάρκεια του δεύτερου (β') εξαμήνου του 2017. 

β. Τον καθορισμό του αριθμού των τακτικών και με 
σχέση εργασίας ιδιωτικού δικαίου ορισμένου χρόνου 
υπαλλήλων στους εκατόν δέκα (110) κατ'ανώτατο όριο, 
οι οποίοι θα απασχοληθούν σε υπερωριακή εργασία τις 
Κυριακές και εξαιρέσιμες ημέρες (από 6η πρωινή μέχρι 
22η ώρα) για το χρονικό διάστημα από τη δημοσίευση 
της παρούσας μέχρι την 31/12/2017 και δεν δύναται να 
υπερβαίνει τις 96 ώρες συνολικά για κάθε υπάλληλο. Οι 
ώρες απασχόλησης του κάθε υπαλλήλου θα ορίζονται 
ανάλογα με τις ανάγκες που θα παρουσιαστούν κατά τη 
διάρκεια του δεύτερου (β') εξαμήνου του 2017. 

2. Τη δυνατότητα εργασίας του συνόλου του προ¬ 
σωπικού της Υπηρεσίας Ασύλου ή μέρους αυτού με το 
σύστημα εναλλαγής βαρδιών για το έτος 2017 κατόπιν 
σχετικής απόφασης της Διευθύντριας της Υπηρεσίας 
Ασύλου. Οι βάρδιες και το ωράριο εργασίας καθορίζο¬ 
νται ως ακολούθως: 

1 η βάρδια: από 6:00 μέχρι 14:00 

2η βάρδια: από 14:00 μέχρι 22:00. 

3. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2017 

Ο Υπουργός 

ΙΩΑΝΝΗΣ ΜΟΥΖΑΛΑΣ 


( 2 ) 

Επιβολή πολλαπλού τέλους εις βάρος του Τγβοζ 
ΜΪΓΟ δίΗνν του ΗθηπΙς για τελωνειακή παράβαση. 

Δυνάμει της αρ. 427/12/2017 καταλογιστικής πρά¬ 
ξης, του Προϊσταμένου του Τελωνείου Αθηνών που 
εκδόθηκε, την 13-09-2017, κατά τις διατάξεις των αρθ. 
142 παρ. 2 και 155 του ν. 2960/2001 «Περί Εθνικού Τε¬ 
λωνειακού Κώδικα», και δημοσιεύεται σύμφωνα με το 
άρθρο 152 παρ. 5 του ιδίου ως άνω νόμου, για διαπρα- 
χθείσα τελωνειακή παράβαση (λαθρεμπορία καπνικών), 
επιβλήθηκε σε βάροςτουΤΓθεζ Μίτοεώνντου ΗθπιίΚ και 
της Β3ΐ±>3Γ3, πρώην κατοίκου Αθηνών, οδός Γαλβάνη αρ. 
5 ή Κύθνου αρ. 20, και νυν αγνώστου διαμονής, με Α.Φ.Μ. 
123345118, κάτοχο του υπ'αριθμ. ΑΤ4470617 Διαβατηρί¬ 
ου Πολωνίας, γεν. 15-07-1962 στην Πολωνία, πολλαπλό 
τέλος ποσού χιλίων πεντακοσίων ευρώ (1.500,00 €), ήτοι 
το ελάχιστο, σύμφωνα με τις διατάξεις του άρθρου 150 
παρ. 1 του ν. 2960/2001. Το ανωτέρω ποσό υπόκειται 
κατά την είσπραξη του σεΤ.Χ. και Ο.Γ.Α. (2,4%) σύμφωνα 
με τον Κώδικα Τελών Χαρτοσήμου. 

Κατά της ως άνω Πράξης επιτρέπεται προσφυγή ενώ¬ 
πιον του αρμόδιου Διοικητικού Πρωτοδικείου Αθηνών 
εντός 30 ημερών από τη δημοσίευση της στην Ε.τ.Κ. 

Ο Προϊστάμενος του Τελωνείου 
ΑΓΓΕΛΟΣ ΛΥΜΠΕΡΗΣ 






Τεύχος Β' 3369/27.09.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

(3) 

Αύξηση ωραρίου υπαλλήλου του Δήμου Πάργας. 

Με την αριθμ. 68/22-05-2017 απόφαση του Δημοτικού 
Συμβουλίου του Δήμου Πάργας Ν. Πρέβεζας, η οποία 
εκδόθηκε σύμφωνα με τις διατάξεις του άρθρου 8 παρ. 1 
του ν. 4368/2016, κατόπιν σχετικών αιτήσεων, αυξάνεται 
το ωράριο εργασίας των κάτωθι υπαλλήλων του Δήμου 
Πάργας, με σχέση εργασίας ιδιωτικού δικαίου αορίστου 
χρόνου, μερικής απασχόλησης, ειδικότητας ΥΕ Καθαρι¬ 
στριών, ως εξής: 

Μπόχτη Μαρία του Φιλίππου (αρ. πρωτ. αίτησης 
2460/03-03-2016) από τρεις και μισή ώρες ημερησίως 
σε οκτώ ώρες, ήτοι σαράντα ώρες εβδομαδιαίως. 

Ζιάκα Αποστόλω του Ιωάννη (αρ. πρωτ. αίτησης 
2499/04-03-2016) από μισή ώρα ημερησίως σε πέντε 
ώρες, ήτοι εικοσιπέντε ώρες εβδομαδιαίως. 

Σιδέρη Ασπασία του Ανδρέα (αρ. πρωτ. αίτησης 
3083/18-03-2016) από μία ώρα ημερησίως σε πέντε 
ώρες, ήτοι εικοσιπέντε ώρες εβδομαδιαίως και 

Κιτσώνη Τριάδα του Φιλίππου (αρ. πρωτ. αίτησης 
2472/03-03-2016) από μία ώρα ημερησίως σε πέντε 
ώρες, ήτοι εικοσιπέντε ώρες εβδομαδιαίως. 

(Αριθμ. απόφ. του Τμήματος Δ/κού-Οικ/κού Ν. Πρέ¬ 
βεζας της Δ/νσης Διοίκησης της Αποκ/νης Διοίκησης 
Ηπείρου - Δυτικής Μακεδονίας περί ελέγχου νομιμότη¬ 
τας της ανωτέρω απόφασης του Δ.Σ. του Δήμου Πάργας 
105103/25-07-2017). 

(Αριθμ. βεβ. του ως άνω Δήμου για την πρόβλεψη της 
προκαλούμενης δαπάνης 4828/17-05-2017). 

(Αριθμ. βεβ. του Δήμου Πάργας περί μη υπηρέτησης 
στο Δήμο αυτό προσωπικού (καθαριστριών) με σύμβαση 
εργασίας ορισμένου χρόνου 7656/21-07-2017). 

(Αριθμ. απόφ. Αποκ/νης Δ/σης Ηπείρου - Δυτικής Μα¬ 
κεδονίας 133410/14-09-2017). 

Ο Συντονιστής Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 133543 (4) 

Τροποποίηση του Οργανισμού Εσωτερικής Υπη¬ 
ρεσίας (Ο.Ε.Υ.) του Δήμου Κεντρικών Τζουμέρ¬ 
κων Νομού Άρτας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1,63,65,72,97,214,225, 
238, 254, 257, 258 και 280 παρ. I του ν. 3852/2010 (ΦΕΚ 
Α' 87), όπως σήμερα ισχύουν. 

2. Τις διατάξεις του ν. 2503/1997 (ΦΕΚ Α' 107). 

3. Τις διατάξεις του π.δ. 141/2010 (ΦΕΚ Α' 234), όπως 
σήμερα ισχύει. 

4. Τις διατάξεις του άρθρου 28 του ν. 4325/2015 (ΦΕΚ 
Α' 47). 

5. Τις διατάξεις του άρθρου 24 του ν. 4368/2016 (ΦΕΚ 
Α' 21). 


6. Τη με αριθμ. 13912/15-05-2017 απόφαση του 
Υπουργού Εσωτερικών περί διορισμού του Βασιλείου 
Μιχελάκη του Πολυκάρπου ως Συντονιστή της Αποκε¬ 
ντρωμένης Διοίκησης Ηπείρου - Δυτικής Μακεδονίας 
(ΦΕΚ 250/26-05-2017 τ. Υ.Ο.Δ.Δ.). 

7. Τις διατάξεις του άρθρου 24 του ν. 4479/2017 (ΦΕΚ 
Α' 94). 

8. Τις διατάξεις του άρθρου 10 του ν. 3584/2007 (ΦΕΚ 
Α' 143), όπως τροποποιήθηκε με το άρθρο 97 του 
ν. 3852/2010 (ΦΕΚ Α' 87) και ακολούθως με το άρθρο 
54 του ν. 4178/2013 (ΦΕΚ Α' 174). 

9. Τ ις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το π.δ. 63/2005 (ΦΕΚ Α' 98). 

10. Τη με αριθμ. 55176/12078/27-09-2012 απόφαση 
του Γενικού Γραμματέα Αποκεντρωμένης Διοίκησης 
Ηπείρου-Δυτικής Μακεδονίας «Έγκριση του Οργανισμού 
Εσωτερικής Υπηρεσίας (Ο.Ε.Υ.) του Δήμου Κεντρικών 
Τζουμέρκων Νομού Άρτας (ΦΕΚ Β' 2789/15-10-2012). 

11. Τη με αριθμ. 161/06-07-2017 απόφαση της Οικο¬ 
νομικής Επιτροπής του Δήμου Κεντρικών Τζουμέρκων. 

12. Τη με αριθμ. 1/06-07-2017 απόφαση της Εκτελε¬ 
στικής Επιτροπής του Δήμου Κεντρικών Τζουμέρκων. 

13. Τη με αριθμ. 192/06-07-2017 απόφαση του Δημοτι¬ 
κού Συμβουλίου του Δήμου Κεντρικών Τζουμέρκων περί 
τροποποίησης του Ο.Ε.Υ. του εν λόγω Δήμου. 

14. Τη με αριθμ. 1/07-08-2017 Γνωμοδότηση (αρ. Πρα¬ 
κτικού 10/07-08-2017) του Υπηρεσιακού Συμβουλίου 
Κρίσεως Υπαλλήλων Ο.Τ.Α. Νομού Άρτας, με την οποία 
εγκρίθηκε η με αριθμ. 192/06-07-2017 απόφαση του 
Δ.Σ. του Δήμου Κεντρικών Τζουμέρκων, αποφασίζουμε: 

Τροποποιούμε τη με αριθμ. 55176/12078/27-09-2012 
απόφαση του Γενικού Γραμματέα Αποκεντρωμένης Δι¬ 
οίκησης Ηπείρου-Δυτικής Μακεδονίας «Έγκριση του 
Οργανισμού Εσωτερικής Υπηρεσίας (Ο.Ε.Υ.) του Δήμου 
Κεντρικών Τζουμέρκων Νομού Άρτας» (ΦΕΚ Β' 2789/ 
15-10-2012), ως εξής: 

ΜΕΡΟΣ 4 

ΟΡΓΑΝΙΚΕΣ ΘΕΣΕΙΣ ΠΡΟΣΩΠΙΚΟΥ 


Άρθρο 19 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 


ΚΑΤΗΓΟΡΙΑ ΥΕ 

ΔΙΑΤΗΡΟΥΜΕΝΕΣ 
ΚΕΝΕΣ ΟΡΓΑΝΙΚΕΣ 
ΘΕΣΕΙΣ 

ΥΕ ΕΡΓΑΤΩΝ 

4 

ΥΕ16 ΕΡΓΑΤΩΝ ΚΑΘΑΡΙΟΤΗΤΑΣ 
ΑΝΤΑΠΟΔΟΤΙΚΟΥ ΧΑΡΑΚΤΗΡΑ 

2 

ΣΥΝΟΛΟ 

6 


Σύμφωνα με τη βεβαίωση της Οικονομικής Επιτρο¬ 
πής του ανωτέρω Δήμου, όπως διατυπώνεται στη με 
αριθμ. 161 /06-07-2017 απόφασή της, η ετήσια δαπάνη 
του βασικού μισθού του καταληκτικού κλιμακίου για 
δύο εργάτες καθαριότητας ανταποδοτικού χαρακτήρα 
που θα προσληφθούν σύμφωνα με το άρθρο 24 του 

ν. 4479/2017, καλύπτεται από τον τρέχοντα προϋπολο¬ 
γισμό. Η δαπάνη αυτή ανέρχεται στο ποσό των 31.104,00 
ευρώ και βαρύνει τους Κ.Α. 20-6041 και 20-6054. Αντί¬ 
στοιχη δαπάνη θα προβλεφθεί στους προϋπολογισμούς 
των επόμενων ετών. 

Κατά τα λοιπά ισχύει η με αριθμ. 55176/12078/ 
27-09-2012 απόφαση του Γενικού Γραμματέα Αποκε¬ 
ντρωμένης Διοίκησης Ηπείρου-Δυτικής Μακεδονί¬ 
ας «Έγκριση του Οργανισμού Εσωτερικής Υπηρεσίας 
(Ο.Ε.Υ.) του Δήμου ΚεντρικώνΤζουμέρκων Νομού Άρτας» 
(ΦΕΚΒ'2789/15-10-2012). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Σεπτεμβρίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 203533 (5) 

Καθορισμός ανωτάτου ορίου επιτρεπόμενων 
ημερών κίνησης εκτός έδρας αιρετών του Δή¬ 
μου Ιθάκης για το έτος 2017. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝ ΙΟΥ 

Έχοντας υπόψη: 

1. Τις διατάξεις των άρθρων: 

α) 2801 του ν. 3852/2010 (ΦΕΚ 87Α') «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης - Πρόγραμμα "Καλλικράτης"». 

β) 8Α παρ. 4 περ. α υποπερ. δδ) του π.δ/τος 139/2011 
(ΦΕΚ 232Α') «Οργανισμός της Αποκεντρωμένης Διοίκη¬ 
σης Πελοποννήσου, Δυτικής Ελλάδας και Ιονίου». 

γ) 3 έως 27 της υποπαρ. Δ9 της παρ. Δ του άρθρου 2 
του ν. 4336/2015 (ΦΕΚ 94Α') «Συνταξιοδοτικές διατάξεις, 
Κύρωση του Σχεδίου Σύμβασης Οικονομικής Ενίσχυ¬ 
σης από τον Ευρωπαϊκό Μηχανισμό Σταθερότητας και 
ρυθμίσεις για την υλοποίηση της Συμφωνίας Χρηματο¬ 
δότησης», 

δ) 90 του π.δ/τος 63/2005 (ΦΕΚ 98Α') «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα», 

ε) της 2/74450/ΔΕΠ/24-11 -2015 (Α.Δ.Α.: ΩΨΘΩΗ-ΓΑ2) 
εγκυκλίου του Υπουργείου Οικονομικών με θέμα «Πα¬ 
ροχή οδηγιών για την εφαρμογή των διατάξεων της 
υποπαρ. Δ9 της παρ. Δ του άρθρου 2 του ν. 4336/2015. 
Δαπάνες μετακινούμενων εντός και εκτός Επικράτειας». 

στ) 36 του ν. 4484/2017 (ΦΕΚ 110Α') «Προσαρμογή 
της Ελληνικής Νομοθεσίας στις διατάξεις της Οδηγίας 
2016/881 και άλλες διατάξεις». 

ζ) 28 παρ. 1 του ν. 4325/2015 (ΦΕΚ 47 Α72015) «Εκδη¬ 
μοκρατισμός της Διοίκησης - Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις». 


η) της 15870/2017 (ΦΕΚ 250 ΥΟΔΔ/2017 - Α.Δ.Α. 
ΩΨΦΒ465ΧΘ7-Τ4Γ) υπουργικής απόφασης περί «Διορι¬ 
σμού του Νικολάου Παπαθεοδώρου του Αγγελάκη ως 
Συντονιστή της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου». 

2. Το 6030/29.08.2017 έγγραφο του Δήμου Ιθάκης, 
με το οποίο ζητείται ο καθορισμός του ανώτατου ορίου 
επιτρεπόμενων ημερών κίνησης εκτός έδρας αιρετών 
του Δήμου Ιθάκης. 

3. Την 6028/2017 βεβαίωση της Οικονομικής Υπηρε¬ 
σίας του Δήμου Ιθάκης, σύμφωνα με την οποία έχουν 
προβλεφθεί πιστώσεις στον προϋπολογισμό οικ. έτους 
2017 για την κάλυψη της δαπάνης που θα προκληθεί 
από τη σχετική απόφαση, αποφασίζουμε: 

Καθορίζουμε το ανώτατο όριο των επιτρεπόμενων 
ημερών κίνησης εκτός έδρας των αιρετών του Δήμου 
Ιθάκης και συγκεκριμένα: 


ΙΔΙΟΤΗΤΑ 

ΑΡΙΘΜΟΣ 

ΗΜΕΡΩΝ 

ΚΙΝΗΣΗΣ 

ΔΗΜΑΡΧΟΣ 

60 

ΑΝΤΙΔΗΜΑΡΧΟΙ (2) 

60 (έκαστος) 

ΠΡΟΕΔΡΟΣ ΔΗΜΟΤΙΚΟΥ 
ΣΥΜΒΟΥΛΙΟΥ 

60 

ΔΗΜΟΤΙΚΟΙ ΣΥΜΒΟΥΛΟΙ (14) 

60 (έκαστος) 


Από την απόφαση αυτή προκαλείται δαπάνη σε βάρος 
του προϋπολογισμού του Δήμου Ιθάκης οικονομικού 
έτους 2017 συνολικού ποσού ύψους 1.000,00 ευρώ που 
θα βαρύνει τους Κ.Α.Ε. 00.6421.01 και 00.6421.02. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 14 Σεπτεμβρίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 


Αριθμ. 217082 (6) 

Τροποποίηση απόφασης απαγόρευσης κυνηγίου 
στη θέση Μεγαλοβούνι Διδύμων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1 .Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις των άρθρων 6 και 280 του ν. 3852/2010 
(ΦΕΚ 87/τ. Α72010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης», όπως ισχύουν. 

3. Τις διατάξεις του π.δ. 139/10 (ΦΕΚ 232/τ. Α72010) 
«Οργανισμός της Α. Δ. Πελοποννήσου, Δυτικής Ελλάδας 
και Ιονίου». 

4. Τα άρθρα 28 και 28Α του ν. 4325/2015 (ΦΕΚ 47/ 
τ. Α72015) «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

5. Την αριθμ. 15870/15-5-2017 απόφαση του Υπουρ¬ 
γού Εσωτερικών περί διορισμού του Νικολάου Παπαθεο- 
δώρου του Αγγελάκη ως Συντονιστή της Αποκεντρωμέ¬ 
νης Διοίκησης Πελοποννήσου, Δυτ. Ελλάδας και Ιονίου 
(ΦΕΚ 250/τ. Υ.Ο.Δ.Δ./26-5-2017). 

6. Την αριθμ. 20883/2671/26-2-2013 (ΦΕΚ 278/τ. Γ7 
7-3-2013) απόφαση του Γενικού Γραμματέα Αποκεντρω¬ 
μένης Διοίκησης Πελ/σου Δυτ. Ελλάδας και Ιονίου «Το¬ 
ποθέτηση προϊσταμένου της Δ/νσης Δασών Αργολίδας». 

7. Τις διατάξεις του άρθρου 258 παρ. 5 του ν.δ. 86/1969 
«περί δασικού κώδικα» όπως συμπληρώθηκαν με τις δι¬ 
ατάξεις του άρθρου 7 παρ. 5 του ν. 177/1975. 

8. Τις διατάξεις της αριθμ. 414985/29-11 -1985 κοινής 
υπουργικής απόφασης «Μέτρα διαχείρισης της άγριας 
πτηνοπανίδας» (ΦΕΚ 757/τ. Β'/18-2-1985), όπως αυτή 
τροποποιήθηκε με τις κοινές υπουργικές αποφάσεις 
366599/16-12-1996 (ΦΕΚ 1188/τ. Β /31 -12-1996) και 
29483/23-12-1997 (ΦΕΚ 68/τ. Β74-2-1998). 

11. Τις αριθμ. 158275/2820/26-6-84 και 77434/2727/ 
2-8-1990 αποφάσεις του Υπ. Γεωργίας περί απαγόρευ¬ 
σης κυνηγίου για πέντε χρόνια στη θέση Μεγαλοβούνι 
Διδύμων. 

12. Την αριθμ. 113213/27-7-2016 απόφαση του Ασκού- 
ντος καθήκοντα Γενικού Γραμματέα Αποκεντρωμένης 
Διοίκησης Πελ/σου Δυτ. Ελλάδας και Ιονίου περί ανα¬ 
νέωσης απαγόρευσης κυνηγίου στην περιοχή Μεγαλο¬ 
βούνι Τ.Κ. Διδύμων Δ.Ε. Κρανιδίου Δήμου Ερμιονίδας 
έως 31-7-2021. 

13. Την αριθμ. 121710/1/17-8-2016 απαγορευτική δι¬ 
άταξη Θήρας του Δ/ντή Δασών Αργολίδας. 

14. Την Δ.Υ./14-7-2017 εισήγηση της δασοπόνου Μ. 
Σφήνα για τροποποίηση της απόφασης απαγόρευσης 
κυνηγίου για ορισμένο χρόνο, ορίων και εμβαδού στη 
θέση Μεγαλοβούνι Διδύμων Ερμιονίδας, όλων των θη¬ 
ρεύσιμων θηλαστικών ειδών, εκτός των πτερωτών, σε 
συνδυασμό με την σκοπιμότητα απαγόρευσης κυνηγίου 
για την προστασία, ανάπτυξη, αναπαραγωγή και εκμε¬ 
τάλλευση του θηραματικού πλούτου της άγριας πανίδας 
της χώρας. 

15. Την αριθμ. 159741/14-7-2017 θετική εισήγηση της 
Δ/νσης Δασών Αργολίδας, αποφασίζουμε: 

Τροποποιούμε την αριθμ. 113213/27-7-2016 (Β' 2517) 
απόφαση του Ασκούντος καθήκοντα Γενικού Γραμματέα 
Αποκεντρωμένης Διοίκησης Πελ/σου Δυτ. Ελλάδας και 
Ιονίου ως εξής: 

Α) Επιτρέπουμε το κυνήγι όλων των θηλαστικών θη¬ 
ραμάτων για τα οποία ανακαλούμε την αριθμ. 113213/ 
27-7-2016 απόφαση του Ασκούντος καθήκοντα Γενικού 
Γραμματέα Αποκεντρωμένης Διοίκησης Πελ/σου Δυτ. 
Ελλάδας και Ιονίου. 

Απαγορεύουμε το κυνήγι όλων των πτερωτών θη¬ 
ραμάτων για τα οποία εξακολουθεί να ισχύει η αριθμ. 
113213/27-7-2016 απόφαση, μέχρι 31-7-2021 στην πε¬ 
ριοχή Μεγαλοβούνι δ.κ. Διδύμων δ.ε. Κρανιδίου Δήμου 
Ερμιονίδας. 


Β)Τροποποιούμεταόριατηςαριθμ. 113213/27-7-2016 
απόφασης του Ασκούντος καθήκοντα Γενικού Γραμμα¬ 
τέα Αποκεντρωμένης Διοίκησης Πελ/σου Δυτ. Ελλάδας 
και Ιονίου, όπως ισχύει για την απαγόρευση των πτερω¬ 
τών όπως περιγράφονται παρακάτω συνολικής έκτασης 
27.500 περίπου στρεμμάτων. 

Τα όρια της έκτασης περιγράφονται όπως παρακάτω: 

Αρχίζουν από τον επαρχιακό ασφαλτόδρομο Ναυ¬ 
πλίου - Κρανιδίου στη θέση «στροφή Ντέρκιζας» και 
ακολουθούν τον αγροτικό δρόμο της Ντέρκιζας μέχρι 
τη θέση «Ντάρδες» όπου η αγροικία του Σαράντου. Ακο¬ 
λουθούν τον αγροτικό δρόμο μέχρι τη συνάντηση του 
στη θέση «Τσουρούμια» με τον αγροτικό δρόμο Ράδου - 
Ηλιοκάστρου τον οποίο ακολουθούν με κατεύθυνση 
προς Ηλιόκαστρο μέχρι το διάσελο στη θέση «Κιάφα Με¬ 
λέτη». Από εκεί ακολουθούν τον αγροτικό δρόμο προς 
τη θέση Ρέμα Γιώργο» περνά απότοπροσκυνητάρι Μπα- 
λαμπάνη, θέση «Χίμιζες», μέχρι της συναντήσεως του με 
τον αγροτικό δρόμο Λουκαϊτίου -Τσουκαλιάς. Ακολουθεί 
το ασφαλτόδρομο προς «Κιάφα Λύσι» και Λουκάίτιου 
συνεχίζει στο ασφαλτόδρομο πάνω από τα όρια του οικι¬ 
σμού μέχρι τη διασταύρωση του με τον ασφαλτόδρομο 
Διδύμων - Λουκαϊτίου, στρέφεται στο ασφαλτόδρομο 
προς Δίδυμα μέχρι την διασταύρωση με τον επαρχιακό 
δρόμο Κρανιδίου - Ναυπλίου. Εκεί στρέφεται προς Ναύ¬ 
πλιο μέχρι της συναντήσεως της στροφής της Ντέρκιζας 
και του αγροτικού δρόμου όπου και άρχισε. 

Η Δ/νση Δασών Αργολίδας να εκδώσει την σχετική 
απαγορευτική διάταξη κυνηγίου. 

Από τις διατάξεις της απόφασης αυτής δεν προκύπτει 
καμία δαπάνη σε βάρος του Κρατικού προϋπολογισμό. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Πάτρα, 29 Αυγούστου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 


Αριθμ. 191741 _ (7) 

Τροποποίηση της συστατικής πράξης του Νο¬ 
μικού Προσώπου Δημοσίου Δικαίου του Δήμου 
Κορινθίων μετην επωνυμία: «Κέντρο Κοινωνικής 
Πολιτικής Δήμου Κορινθίων». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ. Α7 
30-5-1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπικής Αυτοδιοίκη¬ 
ση και άλλες διατάξεις». 

2. Τις διατάξεις των άρθρων 239, 240 και 241 του 
ν. 3463/2006 (ΦΕΚ 114/τ. Α78-6-2006) «Κύρωση του 
Κώδικα Δήμων και Κοινοτήτων». 

3. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
π.δ. 63/2005 (ΦΕΚ 98/τ. Α722-4-2005). 

4. Τις διατάξεις ν. 3852/2010 (ΦΕΚ 87/τ. Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280 παρ. I. 

5. Τις διατάξεις του άρθρου 16του ν. 4147/2013 (ΦΕΚ 
98/τ. Α726-4-2013). 

6. Τις διατάξεις του άρθρου 8 του π.δ. 139/2010 (ΦΕΚ 
232/τ. Α /27-12-2010) «Οργανισμός της Αποκεντρω¬ 
μένης Διοίκησης Πελοπόννησου, Δυτικής Ελλάδας και 
Ιονίου». 

7. Τις διατάξεις των άρθρων 28 και 28Α του ν. 4325/2015 
(ΦΕΚ 47/τ. Α711 -5-2015) «Εκδημοκρατισμός της Διοίκη¬ 
σης - Καταπολέμησης Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες δια¬ 
τάξεις». 

8. Την αριθμ. 15870/15-5-2017 (ΦΕΚ 250/τ. Υ.Ο.Δ.Δ./ 
26-5-2017) απόφαση του Υπουργού Εσωτερικών αναφο¬ 
ρικά με το διορισμό Συντονιστή στην Αποκεντρωμένη 
Διοίκηση Πελοποννήσου Δυτικής Ελλάδας και Ιονίου. 

9. Την αριθμ. 140634/22-6-2017 (ΦΕΚ 2208/τ. Β7 
29-6-2017) απόφαση του Συντονιστή Αποκεντρωμένης 
Διοίκησης Πελοποννήσου, Δυτικής Ελλάδας και Ιονί- 
ου «Μεταβίβαση δικαιώματος υπογραφής «Με εντολή 
Συντονιστή» στον Προϊστάμενο της Γενικής Δ/νσης 
Εσωτερικής Λειτουργίας και στους Προϊσταμένους των 
Υπηρεσιών της Γενικής Δ/νσης Εσωτερικής Λειτουργίας, 
της Αποκεντρωμένης Διοίκησης Πελοποννήσου Δυτικής 
Ελλάδας και Ιονίου». 

10. Την αριθμ. 162/2011 απόφαση του Δημοτικού 
Συμβουλίου Κορινθίων αναφορικά με την συγχώνευση 
όλων των Νομικών Προσώπων Παιδικών Σταθμών και 
ΚΑΠΗ, των τέως Δήμων Κορινθίων, Άσσου - Λεχαίου, Σα- 
ρωνικού, Σολυγείας καιΤενέας, σε ένα Νομικό Πρόσωπο 
με την επωνυμία «Κέντρο Κοινωνικής Πολιτικής Δήμου 
Κορινθίων» η οποία κρίθηκε νόμιμη με την αριθμ. 1098/ 
18-5-2011 απόφαση του Γενικού Γραμματέα Αποκεντρω¬ 
μένης Διοίκησης Πελοποννήσου Δυτικής Ελλάδας και 
Ιονίου που δημοσιεύτηκε στο ΦΕΚ 1314/τ. Β716-6-2011. 

11. Την αριθμ. 257/2017 απόφαση του Δημοτικού Συμ¬ 
βουλίου Κορινθίων αναφορικά με την τροποποίηση της 
συστατικής πράξης του Νομικού Προσώπου Δημοσίου 
Δικαίου του Δήμου με την επωνυμία: «Κέντρο Κοινωνι¬ 
κής Πολιτικής Δήμου Κορινθίων» ωςπροςτο μέροςπου 
αφορά τους πόρους αυτού και ειδικότερα την ετήσια 
τακτική επιχορήγηση του Δήμου η οποία μειώνεται από 
το έτος 2017 και εφεξής από το ποσό των 484.000,00 € 
στο ποσό των 100.000,00 €, αποφασίζουμε: 

Α. Εγκρίνουμε την αριθμ. 257/2017 απόφαση του Δη¬ 
μοτικού Συμβουλίου του Δήμου Κορινθίων με την οποία 
τροποποιείται η συστατική πράξη του Νομικού Προ¬ 
σώπου Δημοσίου Δικαίου του Δήμου με την επωνυμία: 
«Κέντρο Κοινωνικής Πολιτικής Δήμου Κορινθίων», που 
συστάθηκε με την αριθμ. 162/2011 απόφαση του Δημο¬ 
τικού Συμβουλίου Κορινθίων (ΦΕΚ 1314/τ. Β716-6-2011), 


ως προς το μέρος που αφορά τους πόρους αυτού και 
ειδικότερα την ετήσια τακτική επιχορήγηση του Δήμου. 

Συγκεκριμένα τροποποιείται η παράγραφος που αφο¬ 
ρά τους ΠΟΡΟΥΣ του Νομικού Προσώπου και ειδικότε¬ 
ρα η ετήσια τακτική επιχορήγηση του Δήμου, η οποία 
μειώνεται από το έτος 2017 και εφεξής από το ποσό των 
484.000,00 € στο ποσό των 100.000,00 €. 

Β. Κατά τα λοιπά ισχύει η αριθμ. 162/2011 απόφαση 
του Δημοτικού Συμβουλίου Κορινθίων που δημοσιεύ- 
θηκε στο ΦΕΚ 1314/τ. Β716-6-2011. 

Γ. Από την παρούσα απόφαση προκαλείται από το έτος 
2017 και εφεξής ετήσια δαπάνη σε βάρος του προϋπο¬ 
λογισμού του Δήμου Κορινθίων ποσού 100.000,00 € η 
οποία και θα βαρύνει τον Κ.Α. 00.6715.0019 των αντί¬ 
στοιχων προϋπολογισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 14 Σεπτεμβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Γενική Διευθύντρια 
Εσωτερικής Λειτουργίας 

ΓΕΩΡΓΙΑ ΠΑΤΑΚΙΑΡΑ 


Αριθμ. 188681 _ (8) 

Κατάργηση του Νομικού Προσώπου Δημοσίου 
Δικαίου του Δήμου Δυτικής Μάνης με την επωνυ¬ 
μία: «Δημοτικός Παιδικός Σταθμός Τοπικής Κοι¬ 
νότητας Κάμπου Δήμου Δυτικής Μάνης». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ. Α7 
30-5-1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπικής Αυτοδιοίκη¬ 
ση και άλλες διατάξεις». 

2. Τις διατάξεις των άρθρων 239, 240 και 241 του 
ν. 3463/2006 (ΦΕΚ 114/τ. Α78-6-2006) «Κύρωση του 
Κώδικα Δήμων και Κοινοτήτων». 

3. Τις διατάξεις του άρθρου 219 παρ. 1 και 5 του 
ν. 3584/2007 (ΦΕΚ 143/τ. Α728-6-2007) από τις οποίες 
προβλέπεται ότι το προσωπικό καταργούμενου ΝΠΔΔ 
του οποίου ο Δήμος αναλαμβάνει την εκπλήρωση των 
σκοπών του καθίσταται αυτοδικαίως προσωπικό του 
Δήμου. 

4. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
π.δ. 63/2005 (ΦΕΚ 98/τ. Α722-4-2005). 

5. Τις διατάξεις ν. 3852/2010 (ΦΕΚ 87/τ. Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280 παρ. I. 

6. Τις διατάξεις του άρθρου 16τουν. 4147/2013 (ΦΕΚ 
98/τ. Α726-4-2013). 

7. Τις διατάξεις του άρθρου 8 του π.δ. 139/2010 (ΦΕΚ 
232/τ. Α727-12-2010) «Οργανισμός της Αποκεντρω¬ 
μένης Διοίκησης Πελοπόννησου, Δυτικής Ελλάδας και 
Ιονίου». 

8. Τις διατάξειςτων άρθρων 28 και 28Α του ν. 4325/2015 
(ΦΕΚ47/τ. Α711-5-2015) «Εκδημοκρατισμός της Διοίκη¬ 
σης - Καταπολέμησης Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες δια¬ 
τάξεις». 

9. Την αριθμ. 15870/15-5-2017 (ΦΕΚ 250/τ. Υ.Ο.Δ.Δ./ 
26-5-2017) απόφαση του Υπουργού Εσωτερικών αναφο¬ 
ρικά με το διορισμό Συντονιστή στην Αποκεντρωμένη 
Διοίκηση Πελοποννήσου Δυτικής Ελλάδας και Ιονίου. 

10. Την αριθμ. 140634/22-6-2017 (ΦΕΚ 2208/τ. Β7 

29- 6-2017) απόφαση του Συντονιστή Αποκεντρωμένης 
Διοίκησης Πελοποννήσου, Δυτικής Ελλάδας και Ιονί- 
ου «Μεταβίβαση δικαιώματος υπογραφής "Με εντολή 
Συντονιστή" στον Προϊστάμενο της Γενικής Δ/νσης 
Εσωτερικής Λειτουργίας και στους Προϊσταμένους των 
Υπηρεσιών της Γενικής Δ/νσης Εσωτερικής Λειτουργίας, 
της Αποκεντρωμένης Διοίκησης Πελοποννήσου Δυτικής 
Ελλάδας και Ιονίου». 

11. Την αριθμ. 5258/30-3-2001 (ΦΕΚ 494/τ. Β7 

30- 4-2001) απόφαση Γενικού Γραμματέα Περιφέρειας 
Πελοποννήσου αναφορικά με την προσαρμογή της συ¬ 
στατικής πράξης του Κ.Π.Σ. Κάμπου του Δήμου Αβίας 
στις διατάξεις του άρθρου 203 του Δ.Κ.Κ. (π.δ. 410/1995) 
και τη σύσταση Δημοτικού Νομικού Προσώπου Δημο¬ 
σίου Δικαίου με την επωνυμία «ΔΗΜΟΤΙΚΟΣ ΠΑΙΔΙΚΟΣ 
ΣΤΑΘΜΟΣ Δ.Δ. Κάμπου Δήμου Αβίας». 

12. Την αριθμ. 2673/29-8-2011 (ΦΕΚ 2135/τ. Β7 
23-9-2011) απόφαση Γενικού Γραμματέα Αποκεντρω¬ 
μένης Διοίκησης Πελ/σου Δυτικής Ελλάδας και Ιονίου 
αναφορικά με την τροποποίηση της συστατικής πράξης 
του Δημοτικού Παιδικού Σταθμού δ.δ. Κάμπου Δήμου 
Αβίας ως προς την ονομασία και σύνθεση του διοικητι¬ 
κού συμβουλίου. 

13. Την αριθμ. 118/2017 απόφαση του Δημοτικού Συμ¬ 
βουλίου Δυτικής Μάνης που αφορά την κατάργηση του 
Ν.Π.Δ.Δ. με την επωνυμία: «Δημοτικός Παιδικός Σταθμός 
Τοπικής Κοινότητας Κάμπου Δήμου Δυτικής Μάνης». 

14. Το γεγονός ότι στο Ν.Π.Δ.Δ. με την επωνυμία: «Δη¬ 
μοτικός Παιδικός Σταθμός Τοπικής Κοινότητας Κάμπου 
Δήμου Δυτικής Μάνης» υπηρετεί προσωπικό. 

15. Την αριθμ. 132/2017 απόφαση του Δημοτικού 
Συμβουλίου Δυτικής Μάνης με την οποία ψηφίστηκε 
πίστωση ποσού 38.000,00 € που αφορά τη δαπάνη που 
προκαλείται σε βάρος του προϋπολογισμού του Δήμου 
από την κατάργηση του Νομικού Προσώπου, αποφα¬ 
σίζουμε: 

1. Εγκρίνουμε την αριθμ. 118/2017 απόφαση του Δη¬ 
μοτικού Συμβουλίου Δυτικής Μάνης αναφορικά με την 
κατάργηση του Ν.Π.Δ.Δ. με την επωνυμία: «Δημοτικός 
Παιδικός Σταθμός Τοπικής Κοινότητας Κάμπου Δήμου 
Δυτικής Μάνης». 

2. Καταργούμε το Νομικό Πρόσωπο Δημοσίου Δικαί¬ 
ου με την επωνυμία: «Δημοτικός Παιδικός Σταθμός Το¬ 


πικής Κοινότητας Κάμπου Δήμου Δυτικής Μάνης» που 
συστάθηκε με την αριθμ. 5258/30-3-2001 (ΦΕΚ 494/τ. Β7 
30-4-2001) απόφαση Γενικού Γραμματέα Περιφέρειας 
Πελοποννήσου και τροποποιήθηκε η συστατική του 
πράξη με την αριθμ. 2673/29-8-2011 (ΦΕΚ 2135/τ. Β 
23-9-2011) απόφαση Γενικού Γραμματέα Αποκεντρω¬ 
μένης Διοίκησης Πελ/σου Δυτικής Ελλάδας και Ιονίου. 

3. Τα τυχόν περιουσιακά στοιχεία ή χρηματικά ποσά 
που υπάρχουν στο όνομα του εν λόγω Νομικού Προ¬ 
σώπου Δημοσίου Δικαίου μεταβιβάζονται στο Δήμο 
Δυτικής Μάνης. 

4. Το προσωπικό που υπηρετεί στο Ν.Π.Δ.Δ. «Δημοτι¬ 
κός Παιδικός Σταθμός Τοπικής Κοινότητας Κάμπου Δή¬ 
μου Δυτικής Μάνης» εφαρμόζοντας τις διατάξεις του 
άρθρου 219 του ν. 3584/2007 θα ενταχθεί στο Δήμο 
Δυτικής Μάνης. Η μεταφορά του προσωπικού θα γίνει 
με την ίδια σχέση εργασίας που έχει και θα καταλάβει 
αντίστοιχες κατά κατηγορία, κλάδο ή ειδικότητα θέσεις. 
Αν στον Ο.Ε.Υ. δεν υφίστανται κενές θέσεις αντίστοιχες 
προς τις κατά κατηγορία, κλάδο ή ειδικότητα θέσεις του 
καταργούμενου Ν.Π.Δ.Δ., αυτές δημιουργούνται με την 
τροποποίηση του Ο.Ε.Υ στην οποία θα προβλεφθεί και 
η άσκηση των νέων αρμοδιοτήτων που αναλαμβάνει ο 
Δήμος. Σε περίπτωση που δεν υπάρχουν κενές θέσεις 
μέχρι την τροποποίηση του Ο.Ε.Υ., το προσωπικό που 
μεταφέρεται στο Δήμο θα ενταχθεί σε προσωποπαγείς 
θέσεις. 

5. Με την κατάργηση του ανωτέρω Νομικού Προσώ¬ 
που ο Δήμος Δυτικής Μάνης υπεισέρχεται αυτοδικαίως 
και χωρίς άλλη διατύπωση σε όλα εν γένει τα δικαιώματα 
και τις υποχρεώσεις του Νομικού Προσώπου. 

6. Από τις διατάξειςτης απόφασης αυτής προκαλείται 
σε βάρος του προϋπολογισμού οικονομικού έτους 2017 
του Δήμου Δυτικής Μάνης δαπάνη ύψους 38.000,00 € 
που θα βαρύνει τους Κ.Α. 8231, 8232,00.6222,10.6011, 
10.6051, 10.6262, 10.6265, 10.6273, 10.6611, 10.6631, 
10.6634,10.6643,10.7131 και 70.6481 των εξόδων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τ ρίπολη, 14 Σεπτεμβρίου 2017 

Με εντολή Συντονιστή 

Η Αναπληρώτρια Γενική Διευθύντρια 

Εσωτερικής Λειτουργίας 

ΓΕΩΡΓΙΑ ΠΑΤΑΚΙΑΡΑ 


Αριθμ. 159327/18330 (9) 

Ανάκληση απόφασης περί διενέργειας εκουσίου 
αναδασμού αγρ/τος ΦΙΔΩΤΑ. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις των άρθρων 282 παρ., 283 παρ. 3 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλικρά¬ 
της» (ΦΕΚ 87/Α77-6-2010), καθώς και τις διατάξεις του 

άρθρου 186του ιδίου νόμου όπως συμπληρώθηκε με το 
άρθρο 32 του ν. 4061 /2012 «Διαχείριση και προστασία 
ακινήτων Υπουργείου Αγροτικής Ανάπτυξης καιΤρο- 
φίμων-Ρύθμιση εμπράγματων δικαιωμάτων και λοιπές 
διατάξεις» (ΦΕΚ 66/Α722-3-2010). 

2. Τις διατάξεις του π.δ. 146/2010 «Οργανισμός 
της Περιφέρειας Δυτικής Μακεδονίας» (ΦΕΚ Α7239/ 
27-12-2010). 

3. Τηναριθ. 203/19-01-2005 απόφαση Νομάρχη Φλώ¬ 
ρινας, περί κήρυξης περιοχής αγροκτήματος Φιλώτα υπό 
εκούσιο αναδασμό. 

4. Τηναριθ. 367/23-01-2006 απόφαση Νομάρχη Φλώ¬ 
ρινας, περί διενέργειας εκουσίου αναδασμού περιοχής 
Φιλώτα. 

5. Τις διατάξεις του άρθρου 15, παρ. 1 του ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθιστάμενων κτηνοτρο¬ 
φών και άλλες διατάξεις», με τις οποίες προστίθεται στο 
άρθρο 6 του ν. 674/1977 παράγραφος 4, σύμφωνα με 
την οποία οι αποφάσεις Νομάρχη που εκδίδονται κατά 
το άρθρο αυτό, επιτρέπεται να ανακαλούνται ύστερα 


από σύμφωνη γνώμη της αρμόδιας Υπηρεσίας Γεωργίας, 
εφόσον δεν εκτελέστηκε οποιαδήποτε εργασία αναδα¬ 
σμού από την ημερομηνία έκδοσής τους. 

6. Την σύμφωνη γνώμη του τμήματος Τοπογραφίας 
Εποικισμού και Αναδασμού της Δ.Α.Ο.Κ. της Περιφερει¬ 
ακής Ενότητας Φλώρινας. 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού ή του προϋπολογισμού της Περιφέρειας Δυτικής 
Μακεδονίας, αποφασίζουμε: 

Ανακαλούμε την αριθ. 367/23-01-2006 απόφαση Νο¬ 
μάρχη Φλώρινας περί διενέργειας εκουσίου αναδασμού 
στο αγρόκτημα Φιλώτα, λόγω μη εκτέλεσης οποιοσδήπο¬ 
τε εργασίας αναδασμού από την ημερομηνία έκδοσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 12 Σεπτεμβρίου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.θ1(4>6ί.αΓ 










